স্কুলের মধ্যেই লালসার শিকার হল নবম শ্রেণির এক ছাত্রী। কে নেই সেই অভিযুক্তদের তালিকায়! সহপাঠী থেকে শুরু করে স্কুলের প্রিন্সিপাল, শিক্ষকরাও রয়েছেন সেই তালিকায়। গত ৮ মাস ধরে এভাবেই নির্যাতনের শিকার হয়ে আসছে সে।

এই বিষয়ে অন্যান্য খবর

ধর্ষণের অভিযোগ মিঠুনের ছেলের বিরুদ্ধে! বিপাকে মিঠুনের স্ত্রীও
নার্সিং হোমের কুকীর্তি! মালিকের ঘর থেকে পালিয়ে বাঁচলেন নার্স, দেখুন ভিডিও


ঘটনার সূত্রপাত ২০১৭ সালের ডিসেম্বর মাসে। বিহারের সারন জেলার বাসিন্দা ওই ছাত্রীর অভিযোগ, স্কুলের ল্যাবরেটরিতে ক্লাস করছিল সে। সেই সময় ল্যাবরেটরি ফাঁকা থাকার সুযোগ নিয়ে তার তিন সহপাঠী ধর্ষণ করে তাকে। গোটা ঘটনার ভিডিও করে রাখে অভিযুক্তরা। বাইরে কাউকে বললে ভিডিও ছড়িয়ে দেওয়া হবে বলেও হুমকি দেওয়া হয়। এর পর ভয়ে কাউকে কিছু বলতে পারেনি ওই কিশোরী। এমনটাই জানা গিয়েছে এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী।
কিন্তু কয়েকদিন পরেই অভিযুক্ত ওই তিন ছাত্র ভিডিওটি স্কুলের কয়েকজনের মধ্যে ছড়িয়ে দেয়। অভিযোগ, এর পরেই ওই ছাত্রীকে তার সহপাঠীরা ভিডিওটি দেখিয়ে ভয় দেখাতে শুরু করে। ব্ল্যাকমেল করে গণধর্ষণও করে তাকে। 
কিন্তু এতেই সব থেমে যায়নি। অভিযোগ, ধর্ষণের ভিডিও দিয়ে ওই ছাত্রীকে ক্রমাগত ব্ল্যাকমেল করতে থাকে ওই স্কুলেরই আরও দুই শিক্ষক। তারাও ভয় দেখিয়ে ওই ছাত্রীকে ধর্ষণ করে।
কয়েকদিন আগে নিগৃহীতা ওই ছাত্রী স্কুলের প্রিন্সিপালের কাছে অভিযোগ জানাতে যায়। কিন্তু ওই ছাত্রীকে মুখ বন্ধ রাখতে বলেন স্কুলের প্রিন্সিপাল। অভিযোগ, দিন কয়েক আগে নিজের চেম্বারে নিগৃহীতা ওই ছাত্রীকে ডাকেন স্কুলের প্রিন্সিপাল। সেখানেও ভয় দেখিয়ে ওই ছাত্রীকে ধর্ষণ করেন স্কুলেরই প্রিন্সিপাল।
এর পরেই স্থানীয় একটি মহিলা থানায় অভিযোগ করে নির্যাতিতা ওই ছাত্রী। তার পরেই নড়েচড়ে বসে পুলিশ। সহপাঠী, শিক্ষক, প্রিন্সিপাল—সহ মোট ১৮ জনের বিরুদ্ধে গণধর্ষণের অভিযোগ দায়ের করা হয়। ইতিমধ্যে স্কুলের প্রধান শিক্ষক, প্রিন্সিপাল-সহ আরও দুই ছাত্রকে গ্রেফতার করা হয়েছে। বাকিদের বিরুদ্ধে তদন্ত চলছে বলে জানিয়েছে পুলিশ। নিগৃহীতা ছাত্রীকে শারীরিক পরীক্ষার জন্য হাসপাতালে পাঠানো হয়েছে বলে খবর।